ایستیون هاوکینگ ۱۹۴۲ جی ایلده اوکسفورددا آنادان اولموشدور. ۱۹۶۲ جی ایلده آکسفورد بیلیم‌یوردونی بیتیرمیش و نظری فیزیکا ایله مشغول اولماغا باشلامیش دیر. ائله همین دؤورده هاوکینگ ده سونرالار ایفلیجه سبب اولاجاق یان آمیوتروفیک اسکلئروزونون ایلکین علامت لری اؤزونو بیروزه وئریر. ۱۹۶۵ جی ایلده جین وایلدلا ائوله نیر، بیر قیز و ایکی اوغلان آتاسی اولور. ۱۹۷۴ جو ایلده هاوکینگ لندن کرال جمعیتی نین عضو سئچیلیر. ۱۹۸۵ جی ایلده بوغازیندان کئچیردی یی عملیاتدان سونرا دانیشیق قابیلیتی نی ایتیریر. دوستلاری اونا اینسانلارلا اونسیت ساخلاماق اۆچون حاضیرلانمیش علیل آراباسینا یئرلشدیریلمیش دانیشیق سینتئزاتورو باغیشلاییرلار. حال حاضیردا او کمبریج یونیورسیته سینده اوچ عصر اول آیزاک نیوتون توتدوغو لوکاسیان پروفسورلوغو وظیفه سینی توتور.